**FIȘA MĂSURII M1.6B**

**Denumirea măsurii:** ***Dezvoltarea și modernizarea serviciilor sociale în vederea creșterii calității vieții, inclusiv pentru integrarea minorităților locale în regiunea ”Suceava Sud Est****”*

**Codul măsurii**: M1.6B

**Tipul măsurii**: □ INVESTIȚII

□ SERVICII

□SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Pentru îmbunătățirea vieții în mediul rural, un factor determinant îl constituie dezvoltarea și modernizarea serviciilor sociale. În spațiul rural există numeroase discrepanțe în ceea ce privește calitatea vieții. În regiunea ”Suceava Sud Est” serviciile sociale în cea mai mare parte sunt insuficiente sau se rezumă strict la derularea de anchete sociale pentru acordarea ajutorului social și a altor ajutoare de la bugetul de stat. Serviciile sociale sunt organizate la nivelul primăriilor, și au la bază în general sărăcia sau veniturile foarte mici cu care o familie/persoană sunt nevoite să trăiască. Dezvoltarea regiunii Suceava Sud Est este indispensabil legată de dezvoltarea socială durabilă a spațiului rural. Conform analizei diagnostic și analizei SWOT a teritoriului ”Suceava Sud Est ”, unul din aspectele relevante pentru dezvoltarea teritoriului este reducerea gradului de sărăcie și a riscului de excluziune socială. În regiune infrastructura socială de tip after school sau creșe este insuficient dezvoltată, existând nevoi urgente de dezvoltare a acestui aspect în vederea îmbunătățirii condițiilor de trai și a reducerii discrepanțelor dintre mediul rural și urban. Conform rezultatelor Recensământului din anul 2011, aproximativ 24% din populație sunt copii și tineri cu vârste între 0 și 19 ani ce pot beneficia de infrastructura socială adecvată. În teritoriu nu există structuri de îngrijire a copiilor antepreșcolari, iar la nivel de structuri de tip after school, în regiune există o singură astfel de instituție, ce asigură servicii de îngrijire a copiilor din clasele I-IV. Infrastructura deficitară în ceea ce privește structurile de tip after school îi privează pe copii de vârstă școlară de a avea acces la susținere specializată pentru realizarea temelor, la activități educaționale în afara curriculei școlare precum și la activități recreative. De asemenea, structurile pentru antepreșcolari (copii cu vârsta până în 3 ani) vor putea asigura servicii de îngrijire și supraveghere a copiilor, asigurând un program de educație timpurie adecvat vârstei, nevoilor și potențialului de dezvoltare și particularităților copiilor. În cadrul regiunii Suceava Sud Est există un număr de 777 persoane (4,08% din populația teritoriului) ce aparțin minorităților etnice, din care 273 persoane (1,44%) aparțin minorității rome, 501 persoane (2,64%) minorității de ruși lipoveni, iar 3 persoane sunt italieni. Comunitatea de romi se confruntă în continuare cu probleme spinoase, ce conduc la marginalizarea acestei categorii. Prin intermediul măsurii se dorește și crearea unui centru comunitar multifuncțional în cadrul regiunii care să contribuie la sprijinirea persoanelor vârstnice și a celor cu dizabilități, la integrarea romilor în societate, la susținerea copiilor în școală în vederea evitării abandonului școlar. Scopul centrului va fi reducerea inegalităților locale și promovarea incluziunii sociale a persoanelor din cadrul minorităților etnice, cât și a celor din categoria persoanelor vârstnice dar și a celor cu dizabilități. În cadrul centrului se va oferi asistență integrată pentru copii, tineri și părinții acestora în vederea reducerii abandonului școlar și integrării acestora pe piața muncii. În cadrul acestui centru se vor oferi servicii de tipul centru de zi (activități recreative, culturale, sportive) dar se va acorda și consiliere pe diferite teme persoanelor adulte din categoria celor vulnerabile, în vederea facilitării accesului la piața muncii, dar și la diverse servicii medicale, sociale, etc.. Se dorește ca prin intermediul acestui centru, simțul responsabilității, a binelui comunității și a participării colective la viața socială a întregii comunități în rândul minorității de etnie romă să cunoască o ascensiune.

În situația în care, în urma lansării primului apel de selecție, nu se depun proiecte, atunci GAL-ul poate fi beneficiarul acestor măsuri, cu respectarea legislației specifice.

Sursele de finanțare a investițiilor propuse în cadrul proiectului se vor constitui în conformitate cu legislația în vigoare. Pentru asigurarea sustenabilității proiectelor, beneficiarii pot solicita finanțare prin Axa 5 POCU – Dezvoltarea locală plasată sub responsabilitatea comunității, obiectiv specific 5.2 - Reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/ operațiuni integrate în contextul mecanismului de DLRC, cu respectarea condițiilor specifice.

Proiectele finanțate în cadrul măsurii nu vor fi de tip rezidențial. Proiectele de infrastructură socială vor asigura funcționarea prin operaționalizarea infrastructurilor de către o entitate acreditată ca furnizor de servicii sociale.

Obiectivul acestei măsuri este creșterea calității serviciilor oferite comunității din regiunea ”Suceava Sud Est”, inclusiv minorităților, copiilor și familiilor lor prin asigurarea unui microclimat corespunzător, care să le ofere siguranță, protecție și îngrijiri adecvate. În urma analizelor diagnostic și SWOT a fost identificată o capacitate redusă la nivelul regiunii de a asigura servicii sociale pentru toate grupurile vulnerabile, precum și o infrastructură socială inadecvată, iar pentru integrarea minorităților în societate nu există o structură specifică pentru a combate problemele cu care această comunitate se confruntă.

Măsura contribuie la obiectivul de dezvoltare rurală - Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, conform Reg. (UE) nr. 1305/2013, art.4

**Obiectivele specifice ale măsurii**

* Înființarea unor structuri de îngrijire a antepreșcolarilor
* Înființarea unor structuri de tip after school
* Înființarea unui centru comunitar multifuncțional care să deservească populația din categoria persoanelor vârstnice, a celor cu dizabilități cât și a celor care fac parte din categoria minorităților etnice

Măsura contribuie la prioritățile prevăzute la art. 5, Reg. (UE) nr. 1305/2013 - P6. Promovarea incluziunii sociale, a reducerii sărăciei și a dezvoltării economice în zonele rurale

Măsura corespunde obiectivelor art. 20 – Servicii de bază și reînnoirea satelor în zonele rurale din Reg. (UE) nr. 1305/2013, litera b)

Măsura contribuie la Domeniul de intervenție 6B) Încurajarea dezvoltării locale în zonele rurale , prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg (UE) nr. 1305/2013: inovare, mediu

Sprijinul acordat prin intermediul acestei măsuri va contribui la creșterea calității vieții în mediul rural prin formarea unor generații mai bine pregătite, deschise spre noi oportunități și capabile să aducă inovații și dezvoltare în regiune. Prin proiectele întreprinse se urmărește adoptarea unor soluții de eficiență energetică în scopul reducerii consumului de energie și protejării mediului înconjurător.

**Complementaritatea cu alte măsuri din SDL:** Măsura 1.6B - Dezvoltarea și modernizarea serviciilor sociale în vederea creșterii calității vieții, inclusiv pentru integrarea minorităților locale în regiunea ”Suceava Sud Est” este complementară cu măsura 3.6B - Dezvoltarea, modernizarea și extinderea infrastructurii și a serviciilor de bază , adresându-se acelorași categorii de beneficiari

**Sinergia cu alte măsuri din SDL:** Măsura 1.6B - 1.Dezvoltarea și modernizarea serviciilor sociale în vederea creșterii calității vieții, inclusiv pentru integrarea minorităților locale în regiunea ”Suceava Sud Est” contribuie la prioritatea P6- Promovarea incluziunii sociale, a reducerii sărăciei și a dezvoltării economice în zonele rurale împreună cu măsurile M2.6A - Sprijin pentru crearea sau dezvoltarea de activități non agricole, M3.6B - Dezvoltarea, modernizarea și extinderea infrastructurii și a serviciilor de bază.

**2. Valoarea adăugată a măsurii**

Valoarea adăugată a măsurii constă în dezvoltarea infrastructurii sociale la nivelul regiunii contribuind astfel la o dezvoltare economică și socială durabilă a teritoriului ”Suceava Sud Est”, prin furnizarea de servicii ce țin de îngrijirea antepreșcolarilor și școlarilor în centre specializate. De asemenea prin sprijinirea persoanelor vârstnice, a celor cu dizabilități cât și a minorităților etnice din regiune, în special a minorității rome, va contribui la dezvoltarea echilibrată a regiunii, ținându-se cont de necesităților tuturor locuitorilor. Se urmărește astfel creșterea nivelului de trai al comunității, prin contribuția la formarea unor generații de tineri bine pregătiți care vor avea o capacitate de adaptare crescută la provocările vieții actuale, și prin sprijinirea integrării minorităților în societate, prin reducerea abandonului școlar. Măsura răspunde nevoilor identificate în analiza SWOT ce țin de inexistența unor structuri de îngrijire a antepreșcolarilor și școlarilor, și inexistența unor măsuri coerente de sprijinire a minorităților din regiune, capacitate redusă de a furniza servicii sociale specializate, nivelul scăzut al calității vieții.

Prin implementarea acestei măsuri se urmărește realizarea unor proiecte de utilitate publică ce se așteaptă să aibă un impact social ridicat la nivelul comunității, care ulterior să se concretizeze în dezvoltarea regiunii din toate punctele de vedere.

**3. Trimiteri la alte acte legislative**

**Legislație UE R(UE) nr. 1305/2013** privind sprijinul pentru dezvoltare rurală acordat din FEADR și de introducere a unor dispozitii tranzitorii

**R(UE) nr. 807/2014** de completare a R(UE) 1305/2013

**Directiva 2000/60/CE** a Parla mentului European şi a Consiliului din 23 octombrie 2000

**R(UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului

**R (UE) nr. 480/2014** de completare a R (UE) nr. 1303/2013

**R (UE) nr. 808/2014** de stabilire a normelor de aplicare a R (UE) Nr. 1305/2013

Legislație Națională

HG 226/2015 privind stabilirea cadrului general de implementare a măsurilor programului național de dezvoltare rurală cofinanțate din FEADR și de la bugetul de stat cu modificările și completarile ulterioare

Ordin MADR nr. 107/24,04,2017 pentru aprobarea schemei de ajutor de minimis ” Sprijin pentru implementarea acțiunilor în cadrul strategiei de dezvoltare locală”

**Legea nr. 263/2007** privind înfiinţarea, organizarea şi funcţionarea creşelor;

**Legea nr. 215/2001** a administrației publice locale - republicată, cu modificările și completările ulterioare;

Legea asistenței sociale nr. 292 din 2011

Legea nr. 219 din 23 iulie 2015 privind economia socială

**Legea nr 489/2006** privind libertatea religiei și regimul general al cultelor – republicată, cu modificările și completările ulterioare;

**Hotărârea de Guvern nr 26/2000** cu privire la asociații și fundații, cu modificările și completările ulterioare;

**4.** **Beneficiari direcți/indirecți (grup țintă)**

* Comunele și asociațiile acestora conform legislației naționale în vigoare;
* ONG-uri definite conform legislației în vigoare
* Grupul de Acțiune Locală, în situația în care, în urma lansării primului apel de selecție, nu se depun proiecte, cu respectarea legislației specifice.

**Grup țintă**:

* Copii cu vârste între 0-19 ani ce vor beneficia de structurile sociale
* Persoanele din cadrul minorităților etnice, în special din minoritatea romă
* Persoanele din grupuri vulnerabile, cum sunt cele vârstnice dar și cele cu dizabilități

**5. Tip de sprijin**

- rambursarea costurilor eligibile suportate și plătite efectiv

**6.** **Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- aspectele privind demarcarea și complementaritatea operațiunilor;

- respectarea schemei de ajutor de minimis (dacă este cazul).

1. **Acțiuni eligibile:**înființarea și dotarea creșelor precum și a infrastructurii de tip after-school numai a celor din afara incintei școlilor din mediul rural,
2. înființarea unui centru multifunțional care va deservi populația din categoriile persoanelor vârstnice și a celor cu dizabilități, cât și a celor din minoritățile etnice, în special romi, din regiune

**Acțiuni neeligibile:**

1. Contribuția în natură;
2. Costuri privind închirierea de mașini, utilaje, instalații și echipamente;
3. Costuri operaționale inclusiv costuri de întreținere și chirie.

7. **Condiții de eligibilitate**

Condiții de eligibilitate

* Investiția trebuie să se realizeze în teritoriul GAL Suceava Sud-Est;
* Solicitantul trebuie să se încadreze în categoria beneficiarilor eligibili;
* Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;
* Solicitantul trebuie să nu fie în insolvenţă sau incapacitate de plată;
* Investiția trebuie să se încadreze în tipul de sprijin prevăzut prin sub-măsură;
* Investiția să se realizeze în spațiul rural;
* Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții;
* Investiția trebuie să respecte Planul Urbanistic General;
* Investiția trebuie să demonstreze necesitatea, oportunitatea și potențialul economic al acesteia;

**8. Criterii de selecție**

Criteriile de selecție vor fi stabilite pe baza următoarelor principii

**Criterii generale conform PNDR 2014-2020**

* Principiul gradului de acoperire a populației deservite.
* Principiul prioritizării tipului de investiție în funcție de gradul de dezvoltare socio-economică a zonei determinată în baza studiilor de specialitate – Studiu privind stabilirea potențialului socio-economic de dezvoltare a zonelor rurale asumat de către MADR;

**Criterii de selecție specifice**

* Proiect ce vizează înființarea centrului comunitar pentru sprijinirea romilor dar și a persoanelor vârstnice vulnerabile, cât și a celor cu dizabilități
* Proiecte care integrează soluții pentru probleme de protejare a mediului/eficiență energetică
* Proiecte care prevăd acțiuni inovative

**9. Sume (aplicabile) și rata sprijinului**

Sprijinul public nerambursabil este de 124.104,34 euro

 Ajutorul public acordat în cadrul acestei măsuri este maxim 100% din totalul cheltuielilor eligibile.

Sprijinul public nerambursabil nu va depăși 200000 euro/beneficiar pe 3 ani fiscali.

**10.** **Indicatori de monitorizare**

Populație netă care beneficiază de servicii/infrastructură îmbunătățită: total 250 persoane, din care:

Populaţia din categoria minorităţii rome , a persoanelor vârstnice dar și acelor cu dizabilități ce beneficiază de infrastructura – 100 persoane

Populatia din categoria copiilor cu varste intre 5–9 ani ce beneficiaza de infrastructura sociala de tip after school – 150 persoane

Indicatori de monitorizare suplimentari

Număr unități sociale înființate/modernizate - minim 2

Număr proiecte care prevăd acțiuni inovative – minim 2

Înființare centru comunitar pentru minorități, persoane vârstnice sau cu dizabilități – 1

Cheltuiala publica totala – 124.104,34 euro